<classify> Akihutubia bungeni jana wakati hotuba yake ya kuhitimisha uhai wa Bunge la 10, alisema aliahidi kusaidia kukuza michezo na sanaa nchini wakati anaingia maradakani mwaka 2005.Hata hivyo alisema wakati Taifa Stars ikifanya vibaya, huwa anapata faraja sana kutokana na wasanii wa muziki wa kizazi kipya na wasanii wengine kwa ujumla.Kwa upande wa michezo niliahidi kuwa Serikali italipia makocha. Nilitimiza ahadi yangu kwa michezo ya soka, netiboli na ngumi. Kwa upande wa riadha tuliwapeleka wanariadha wetu China, Ethiopia na New Zealand kwa maandalizi ya Michezo ya Jumuiya ya Madola. Timu yetu ya taifa ya soka haijafanya vizuri sana. Kwa upande wa soka tulianza kupata matumaini lakini baadae yakafifia. Timu yetu ya taifa ya soka haijafanya vizuri sana pamoja na kubadili makocha, alisema Rais Kikwete.Pia, alisema hata klabu nazo hazifanyi vizuri na kushauri kwamba lazima Watanzania wakae chini na kujiuliza kwa nini nchi haifanyi vizuri.Alisema mwanzoni alikuwa akienda uwanjani kuangalia mechi za Taifa Stars, lakini baadaye timu ilikuwa inafanya vibaya wakawa wanamuambia pengine ni kutokana na woga wa wachezaji yeye akiwepo.Hata hivyo alisema baadaye akawa haendi uwanjani, lakini bado timu ikawa inafungwa. Mkahama uwanja mkaenda Unguja Stars ilifungwa mabao 3-0 na Uganda The Cranes wiki tatu zilizopita Uwanja wa Amaan Zanzibar, kumbe tatizo si mimi, alisema Rais Kikwete.Nilifanya uamuzi wa kurejesha michezo mashuleni pamoja na mashindano ya michezo kwa shule za msingi na sekondari UMISHUMTA na UMISSETA. Nia yetu ni kutaka vipaji vya michezo vya vijana viibuliwe wakiwa bado wadogo na kuendelezwa. Uamuzi huu umerejesha uhai na matumaini kwamba siku za usoni tutaona matunda yake, alisema.Alisema kwa dhamira hiyo hiyo, kwa kushirikiana na Kampuni ya Symbion Power na Klabu ya Soka ya Sunderland kituo cha kuandaa wanamichezo wadogo kinajengwa Kidongo Chekundu, Dar es Salaam.Kituo hiki kinatarajiwa kuwa tayari ifikapo mwezi Septemba, 2015. Kikitumiwa vizuri huenda ikawa ndiyo mwanzo wa safari ya uhakika ya kuendeleza soka hapa nchini, alisema.Pia alisema amepata mafanikio ya kuridhisha kwa upande wa sanaa za filamu na muziki. Vijana wetu wa tasnia hizi wamekuwa wanafanya vizuri kiasi kwamba leo hii Bongo Flava na Bongo Movie zimevuka mipaka ya Tanzania. Zinaitangaza sanaa ya Tanzania, lugha ya Kiswahili pamoja na nchi yetu.Vijana hawa wameitoa kimasomaso Tanzania na kutufutia unyonge tunaopata kwenye michezo. Tasnia hizi zimeajiri vijana wengi, wanalipa kodi na wanasaidia sana katika kuhamasisha na kufikisha ujumbe kwa mambo muhimu katika jamii, alisema.Pia alisema kwa nia ya kutaka kuendeleza ujuzi, mbinu na maarifa kwa wasanii mwaka wa jana aligharimia timu ya watu wazoefu wa fani za muziki na filamu kutoka Marekani kuja nchini kutoa mafunzo ya muda mfupi.Ninafanya mipango waje tena kwani mafunzo ya mara kwa mara yatawaimarisha wasanii wetu. Kwa wasanii wa muziki niliwatimizia maombi yao ya kutaka kuwa na mastering studio. Kwa wote nimefanya jitihada kubwa ya kutafuta majawabu kwa tatizo sugu la kupata malipo ya haki kwa kazi wazifanyazo. Tumetunga kanuni ambazo zimewezesha kazi za wasanii kutambuliwa na kulindwa. Halikadhalika, tumeweza kuanza utaratibu mpya wa kusambaza kazi za wasanii ambapo wao wenyewe wana sauti nazo.  <topic>: michezo 